open-index/open-wikipedia-markdown huggingface dataset:
Bornhagen

**Bornhagen** on vald Saksamaal Tüüringi liidumaal Eichsfeldi kreisis. Rimbachi ringkond asub Hansteini lossi tsitadellist otse lõunas kõrgusel 370&nbsp;m. Bornhagen asub 22&nbsp;km Göttingenist lõunas, 85&nbsp;km Erfurdist loodes ja 270&nbsp;km Berliinist edelas. See on läänepoolseim asula Tüüringis, kuid ei sisalda liidumaa läänepoolseimat punkti, mis on 75&nbsp;km lõuna pool Geisa lähedal.

Vallas asuvad Hansteini lossi varemed. Lossi on ametlikes dokumentides esmamainitud 9. sajandil Corvey kloostris ja seda peetakse üheks suuremaks lossivaremeks Kesk-Saksamaal. Keskajal oli lossis vangla. Kolmekümneaastase sõja ajal purustati see osaliselt Rootsi vägede poolt, pärast seda ei elatud seal enam regulaarselt. Kohaliku pärandi seltsi toel hakati 1985. aastal lossi rekonstrueerima. Endisest lossikabelist pärit kolme tiivaga altar on nähtav katoliiklikus Rimbachi kirikus.

## Viited

## Välislingid
Klaus Dibiasi

**Klaus Dibiasi** (sündinud 6. oktoobril 1947, Hall in Tirolis Austrias) on endine vettehüppaja Itaaliast, kes esindas sünnimaad neljadel suveolümpiamängudel alates 1964. aastast. Ta domineeris tornihüpetes 1960. aastate lõpust kuni 1970. aastate keskpaigani, võites kolmedelt mängudelt kokku kolm olümpiakulda. 

Dibiasi võitis 1964. aasta suveolümpiamängudel Tokyos tornihüpetes hõbemedali. Samal alal võitis ta olümpiakulla ka 1968. aasta, 1972. aasta ja 1976. aasta olümpiamängudel. Dibiasi on ainus olümpiamängudel osalenud vettehüppaja, kes on võitnud kolm kuldmedalit järjest, ja ta on ainus vettehüppaja, kes on võitnud medaleid neljadel suveolümpiamängudel tornihüpetes. (Greg Louganisel, kes võitis oma esimestel olümpiamängudel 1976. aastal hõbeda, ei õnnestunud 1980. aasta suveolümpiamängude boikoti tõttu korrata kumbagi saavutust). Hõbemedal 1968. aasta hoolauahüpetes andis talle rekordiliselt viis olümpiamedalit. Samuti oli ta silmapaistev esimestel FINA maailmameistrivõistlustel (1973 ja 1975), võites neli medalit. Riigi meistrivõistlustel võitis Dibiasi 11 torni- ja 7 hüppelauavõistlust. 

Dibiasi sündis Austrias Hall in Tiro itaalia peres, vanemad naasid tema sünni järel Itaaliasse. Ta oli esimene itaallane, kes tuli olümpiavõitjaks vettehüpetes. Dibiasi juhendas tema isa Carlo, endine Itaalia meister (1933–1936) ja osales 1936. aasta suveolümpiamängudel Berliinis, kus saavutas tornihüpetes 10. koha. Hiljem juhendas Klaus Dibiasi ka Itaalia vettehüpete meeskonda.

## Välislingid
*Klaus Dibiasi ROK-i kodulehel
*
Oitti

**Oitti** on küla Soomes Lõuna-Soome läänis Kanta-Häme maakonnas, Hausjärvi valla keskus.

See asub 19 km kaugusel Riihimäest ja 87 km kaugusel Helsingist. 

2017. aastal elas seal umbes 2000 inimest.

Oittis asuvad keskkool, raamatukogu ja raudteejaam.

Märkimisväärsed inimesed Oitti külast:

Silva Saarinen (kettagolfar)
Ryttylä

**Ryttylä** on küla Soomes Lõuna-Soome läänis Kanta-Häme maakonnas Hausjärvi vallas, 11 km kaugusel Riihimäest ja 29 km kaugusel Hämeenlinnast. 

Elanike arv on 1600.
Kirjutustõlge

**Kirjutustõlge** (inglise keeles *speech-to-text reporting*) on tõlke erivorm, mis on mõeldud eelkõige vaegkuuljate abistamiseks. Kirjutustõlke käigus teeb kirjutustõlk kuuldava teksti kirjalikuks tekstiks, mida on võimalik ekraanilt kohe lugeda.

Kirjutustõlget tehakse tõlkena ühe keele piires, näiteks suulisest eesti keelest kirjalikku eesti keelde. 

Kirjutustõlk kirjutab kogu räägitava teksti ekraanile jooksvalt, ekraaniks võib olla vastavalt vajadusele kas mobiiltelefon, tahvelarvuti, sülearvuti, lauaarvuti või konverentsisaali ekraan.

## Kirjutustõlgid
Kirjutustõlketeenust osutavad kirjutustõlkekoolituse läbinud kirjutustõlgid.

Eestis tegutsevad kirjutustõlgid kuuluvad 2017. aastal asutatud Eesti Kirjutustõlkide Ühingusse. 2019. aasta oktoobri seisuga on Eestis 12 diplomeeritud kirjutustõlki.

## Tasuta kirjutustõlge
Eestis pakutakse kirjutustõlketeenust tasuta tööealistele kuulmislangusega inimestele (peamiselt vaegkuuljatele), kellele on määratud vähenenud töövõime (varasema süsteemi järgi töövõimetus).

Tasuta kirjutustõlketeenust rahastatakse Euroopa Sotsiaalfondi vahenditest, mis on eraldatud alategevusele „Kuulmispuudega inimestele suunatud tõlketeenuste arendamine ja pakkumine“.

## Tasuline kirjutustõlge
Tasulist kirjutustõlketeenust saavad soovi korral tellida ka need, kes tasuta kirjutustõlketeenuse saajaks ei kvalifitseeru. Eeskätt on see mõeldud neile vaegkuuljatele ja kurtidele (näiteks hiliskurdistunutele), kes eesti viipekeelt ei valda, kuid kes kasutavad suhtlemisel eesti keelt.

## Kirjutustõlkide koolitamine
Euroopa Sotsiaalfondi rakenduskava prioriteetse suuna „Tööturule juurdepääsu parandamine ja tööturult väljalangemise ennetamine“ raames korraldati 2018. aastal Eestis esimene kirjutustõlkide koolitus. 

Teine koolitus toimub aastatel 2019–2020. Koolituse läbiviijaks Eestis on valitud Eesti Kirjutustõlkide Ühing. Koolituse maht on 780 akadeemilist tundi (sh loengud 198 tundi, praktiline osa 24 tundi ning iseseisev osa 558 tundi). Koolitus lõpeb eksamiga.

## Vaata ka
*Vaegkuulmine
*Kurt
*Viipekeel
*Eesti viipekeel

## Viited

## Välislingid
*Kirjutustõlketeenuse ja selle tellimise kohta Eesti Vaegkuuljate Liidu veebilehel
*Kirjutustõlketeenuse tutvustus. Sotsiaalkindlustusameti postitus YouTube'is
Ready Jet Go!

**"Ready Jet Go!"** on USA-Kanada animatsioon. Seriaali hakkas 2016. Aastal tootma Craig Bartlett ja Wind Dancer Films.

Eestis oli see telekanalil KidZone eetris pealkirjaga "Jeti seiklused".

## Viited
Paryčy

**Paryčy** (transkribeerituna **Parõtšõ**) on alev Valgevenes Homieli oblastis Svietłahorski rajoonis, Paryčy külanõukogu halduskeskus. Alev asub merepinnast 135 meetri kõrgusel, Biarezina kaldal, oblasti keskusest Homielist 143 ja rajooni keskusest Svietłahorskist 33 kilomeetri kaugusel. 

Alevis on metsamajand, seal valmistatakse ehitusmaterjale (telliseid) ja konserve. Paryčys on põllumajanduskeemia labor, see on ka kohaliku põllumajandusühistu keskuseks. Haridust annavad muusikakool ja keskkool, alevis on postkontor, kultuurimaja ja kaks raamatukogu.

Paryčy õigeusu kirikus asub Zdudzičy külast toodud XI sajandist pärinev kivirist.

## Elanikkond


* 239 (1639)
* 3384 (1897)
* 4485 (1908)
* 3736 (1939)
* 2167 (1959)
* 2487 (1970)
* 2918 (1979)
* 3019 (1989)

* 2800 (1999)
* 2400 (2004)
* 2244 (2006)
* 2025 (2011)
* 1874 (2014)
* 1833 (2016)
* 1805 (2018)


## Asula nimi

Vadzim Žučkieviči järgi tuleneb asula nimi jõeäärsest paigast (*Parečča*), mille asukad on valgevene keeles *Paryčy*.

Poola keeles on alevi nimekuju *Parycze*.

## Ajalugu
Paryčyt on kirjalikult esmamainitud 1639. aastal, mil küla oli kohaliku mõisaks nimetatud riikliku majandi keskuseks. Asula kuulus Minski vojevoodkonda ja Rečyca maakonda. Aastal 1684 kujunes asula kohalike foogtide residentsiks. Aastaks 1765 oli asula kujunenud aleviks, mis oli Lopatide valduses.

Seoses Poola jagamisega läks alev aastal 1763 Venemaa koosseisu, kus hakkas kuuluma Bobruiski maakonda. Aastal 1797 anti see admiral Pjotr Puštšini valdusse. Aastal 1819 ehitati sealse vana õigeusu kiriku asemel uus. Aastal 1855 ehitati alevisse suhkruvabrik. See muutis asula kohalikuks kaubanduskeskuseks; aastal 1861 müüdi sealsel laadal 54 250 rubla eest kaupa, mis tähendas seda, et tegemist oli ühe suurema laadaga Venemaal. Aastal 1863 ehitati alevisse naiste õppeasutuse juurde teine kirik. Aastal 1897 oli asulas kaks õigeusu kirikut ja viis juudi palvemaja. Lisaks asus seal kaks võõrastemaja ja kõrts; sealse mõisakompleksi juures tegutses ka viinaköök. XX sajandi alguses oli palvemajasid kolm, tegutsema oli hakanud pruulikoda, Paryčys oli avatud ka jõesadam.

Aastal 1919 läks Paryčy Valgevene NSV koosseisu, kus sellest sai aastal 1924 samanimelise rajooni halduskeskus. Aastal 1932 avati Minskist üle Hłuski ja Paryčy Mazyri viiv lennuliin, mis oli esimene lennuliin Valgevenes. 26. juunil 1941 moodustati alevis hävituspataljon. Juuli alguses vallutasid Saksa väed alevi, ent 12. juulil vallutas hävituspataljon asula tagasi ja hoidis seda enda käes mitu nädalat. 18. oktoobril 1941 hukkasid Saksa okupatsiooniväed 872 Paryčy juuti; kokku tapeti ligi 1700 asula elanikku. Aastal 1960 viidi rajooni keskus üle Šaciłkisse.

Дом культуры Парычы.jpg|Kultuurimaja
Парычы заезны двор.jpg|Võõrastemaja
Парычы. Царква (01).jpg|Kirik


## Viited
 

## Välislingid

*Alevi koduleht
Oliver Hughes

**Oliver Charles Hughes** (vene keeles Оливер Чарлз Хьюз; sündinud 27. juunil 1970 Folkestone'is) on Suurbritannia päritolu Venemaa ettevõtja. Lapsena kolis ta koos oma perekonnaga sünnilinnast Lancasterisse, kus ta ka üles kasvas. 1992. aastal lõpetas ta Sussexi Ülikooli, hiljem juhtis ta VISA maksesüsteemi Venemaa osakonda. Alates 2007. aastast töötab ta Tinkoff Banki tegevdirektorina. Lisaks emakeelele inglise keelele räägib Oliver Hughes vabalt prantsuse keelt ja vene keelt.

## Viited

## Välislingid
* Elulugu
Savosavo keel

**Savosavo keel** on Saalomoni Saartel Savo saarel kõneldav keel. See on idapoolseim paapua keel.

Savosavo keelt räägib umbes 2800 inimest, kuid keel on ohustatud, sest üha rohkem lapsi kasvab üles segaperedes, kus räägitakse vaid Saalomoni saarte pidžinit, mida enamik Saalomoni Saarte elanikke valdab lisaks oma emakeelele.

Savosavo lähim sugulaskeel on lavukaleve keel.

Savosavo keeles on 5 vokaalfoneemi ja 17 konsonantfoneemi.

## Viited

## Välislingid

*http://dobes.mpi.nl/projects/savosavo/language/
*https://glottolog.org/resource/languoid/id/savo1255
*http://www.endangeredlanguages.com/lang/2490
Sasnovy Bor

**Sasnovy Bor** (valgevene-eesti transkriptsioonis *Sasnovõ Bor*) on alev (töölisasula) Valgevenes Homieli oblastis Svietłahorski rajoonis, Sasnovy Bori külanõukogu halduskeskus. Alev asub merepinnast 136 meetri kõrgusel, oblasti keskusest Homielist 126 ja rajooni keskusest Svietłahorskist 16 kilomeetri kaugusel. 

Alevis on mööblivabrik ja masinaehitusettevõte, ent peamiseks tegevusalaks on turba kaevandamine.

## Elanikkond


* 1959 (1959)
* 2700 (1995)
* 2500 (2006)

* 2423 (2009)
* 2025 (2017)


## Ajalugu
1950. aastate alguses rajati praeguse asula kohale turbatööstusettevõte **Vasilevičy-II**. 1959. aastal pandi selle juurde tekkinud töölisasula nimeks Sasnovy Bor (tolleaegne eestikeelne nimekuju Sosnovõi Bor), ühtlasi sai asula töölisasula staatuse ja kujunes linnaliseks asulaks. Turbavabrik hakkas aga samal aastal kandma Svietłahorski nime.

## Viited
Bernardo Bellotto

**Bernardo Bellotto**  (30. jaanuar 1721 Veneetsia – 17. november 1780 Varssavi) oli itaalia maastiku- ja linnavaadete maalija ning graafik. Ta oli Canaletto vennapoeg ja õpilane. 

Bellotto on tuntud eelkõige oma detailsete veduutide poolest, mis kujutavad Mandri-Euroopa linnu, sealhulgas Dresdenit, Viini, Torinot ja Varssavit. 

Bellotto loomingut iseloomustab erakordselt täpne arhitektuuriline kujutus, range perspektiivikäsitlus ja valguse selge modelleerimine. Ta kasutas sageli *[[camera obscura]]t*, mis aitas saavutada suurt detailsust ja ruumilist täpsust. Tänu sellele on tema teosed väärtuslikud mitte ainult kunstilisest, vaid ka ajaloolisest vaatepunktist, pakkudes usaldusväärseid visuaalseid dokumente 18. sajandi Euroopa linnadest.

## Viited
Drobin

**Drobin** on linn Poolas Masoovia vojevoodkonnas Płocki maakonnas, Drobini valla halduskeskus. Drobin asub Płockist umbes 30 km kirdes ja Varssavi kesklinnast ligikaudu 88 km loodes.

Drobin sai linnaõigused 1511. aastal. 1870. aastal kaotas Drobin linnaõigused, kuid sai need 1994. aastal tagasi.

## Galerii

DK10 Drobin.jpg
Drobin, rynek miejski (2).jpg
Drobin, rynek.jpg
Ulica w Drobinie (2).jpg


## Viited
Augarten

**Augarten** on 52,2 hektari suurune avalik park Viini teises ringkonnas Leopoldstadtis. Tegemist on linna vanima barokkaiaga, mis rajati 17. sajandil. Park on kujundatud tüüpilises barokkstiilis sirgete alleede, sümmeetrilise planeeringu ja avarate haljasaladega.

Augarten oli algselt keisriperekonna suveaed, kuhu pääses vaid õukond. Pargi keskpunktiks on Augarteni palee (Schloss Augarten), mis ehitati 17. sajandi lõpus ja kujundati barokiarhitekt Jean Treheti projekti järgi. 1775. aastal avas keiser Joseph II pargi esmakordselt avalikkusele, muutes selle üheks Viini esimeseks avalikuks pargiks.

Augartenis asuvad mitmed kultuuri- ja ajaloomälestised, sealhulgas Augarteni portselanitehas (asutatud 1718. aastal) ning Viini Poistekoori kontserdisaal. Pargis paiknevad ka kaks suurt Teise maailmasõjaaegset õhutõrjetorni, mis on tänapäeval tuntud kui ajaloolised mälestusmärgid.

Tänapäeval on Augarten populaarne puhke- ja jalutuspaik, mida külastavad nii kohalikud elanikud kui ka turistid.

## Välislingid
*
Maków Mazowiecki

**Maków Mazowiecki** (kuni 1928. aastani **Maków nad Orzycem**) on linn Poolas Masoovia vojevoodkonnas, Maków Mazowiecki maakonna halduskeskus.

Linn asub Varssavist umbes 73 km põhjas ning sellest voolab läbi Orzyci jõgi.

Asulat on esmamainitud 1065. aastal, linnaõigused sai 1421. aastal.

1931. aastal moodustasid juudid 55,4% Maków Mazowiecki elanikest.

## Galerii

Kościół św Brata Alberta w Makowie Mazowieckim.jpg
LO w Makowie Mazowieckim – główne wejście, 19.03.2019.jpg
Makow Maz mikveh.jpg


## Viited
Kirchgandern

**Kirchgandern** on vald Saksamaal Tüüringi liidumaal Eichsfeldi kreisis. 

Kirchgandernit on esmamainitud 1118. aastal.

## Viited
Lindewerra

**Lindewerra** on vald Saksamaal Tüüringi liidumaal Eichsfeldi kreisis. Enne Berliini müüri langemist aastal 1989 oli Lindewerra üks väheseid külasid Saksa Demokraatlikus Vabariigis, mida võis Läänest otse jälgida. Pärast Berliini müüri langemist ehitati sild küla ühendamiseks Werra jõe Hesseni-poolse kaldaga.

## Viited
Pilawa

**Pilawa** on linn Poolas Masoovia vojevoodkonnas Garwolini maakonnas, Pilawa valla halduskeskus. Pilawa asub Varssavi kesklinnast umbes 47 km kagus.

Pilawa on asutatud aastal 1824. Raudteeühenduse sai 1877. aastal. Linn alates aastast 1984.

## Galerii

Staw w Pilawie.JPG
Pomnik w Pilawie.JPG


## Viited
Rohrberg (Eichsfeld)

**Rohrberg** on vald Saksamaal Tüüringi liidumaal Eichsfeldi kreisis. 

Rohrbergi on esmamainitud 1055. aastal. Kuid 15. sajandil jäeti see maha ja taasasustati umbes 1500. aastal.

## Viited
Dark advertising

**Dark advertising** on teatud tüüpi veebireklaami liik, mida näevad ainult reklaami väljaandja ja nende poolt valitud sihtrühm.

Dark advertising võimaldab reklaami levitajatel saata erinevaid kuulutusi erinevatele sihtrühmadele, kus ühe sihtrühma vaatajaskonna jaoks oleks kahjulik näha teise sihtrühma jaoks mõeldud kuulutusi. Selline tegutsemisviis suurendab reklaamikampaania edukust.

Sellist tüüpi reklaami leidub tavaliselt veebipõhistes sotsiaalmeedia platvormides, mis võimaldavad sihtrühmi tuvastada. Kõige levinumateks sihtrühmade tuvastamise viisideks on vanus, sugu, riik ja külastatud lehekülgede ajalugu. Viimasel ajal on hakatud kasutama ka psühhograafilist sihtimist.
Jakuudi laika

**Jakuudi laika** on Kirde-Venemaalt Sahhast pärit koeratõug.

Tõustandardis on koera käitumise/iseloomu kohta kirjas: „Jakuudi laika on julge, kiire, suhtlusaldis ja temperamentne koer.“


Yakut laika.jpg
Yakutskaya Laika Winter Wiki.jpg
Kébi & Eska Owner = E. Gallou - Not Fancy Kennel.jpg


## Viited

## Välislingid
* Jakuudi laika koer.ee saidil
Góra Kalwaria

**Góra Kalwaria** on linn Poolas Masoovia vojevoodkonnas Piaseczno maakonnas, Góra Kalwaria valla halduskeskus. Góra Kalwaria asub Visla jõe vasakul kaldal, Varssavi kesklinnast umbes 32 km lõunakagus.

Asulat on esmamainitud 1252. aastal. Góra Kalwaria sai linnaõigused 1670. aastal, kuid kaotas need 1883. aastal. Raudteeühenduse sai Góra Kalwaria 1898. aastal. Linnaõigused sai Góra Kalwaria tagasi 1919. aastal.

Góra Kalwarias on sündinud Poola ja Nõukogude Liidu meedium ja estraadikunstnik Wolf Messing (1899–1974).

## Galerii

Góra Kalwaria 003.jpg
GK1 DSC0466.JPG
POL road bridge Góra Kalwaria 01.jpg


## Viited
Philip Pettit

**Philip Noel Pettit** (sündinud 20. septembril 1945 Iirimaal Ballygaris) on iiri filosoof ja politoloog.

## Publikatsioone
**The Concept of Structuralism: a Critical Analysis* (1975)
**Judging justice: an introduction to contemporary political philosophy* (1980)
**Rawls: 'A Theory of Justice' and its critics* (1990) koos Chandran Kukathasiga
**The Common Mind; an essay on psychology, society and politics* (1993)
**Not Just Deserts. A Republican Theory of Criminal Justice*, ISBN 978-0-19-824056-3, koos John Braithwaite'iga 
**Republicanism: a theory of freedom and government* (1997)
**Three Methods of Ethics: a debate* (1997) koos Marcia Baroni ja Michael Slote'iga
**A Theory of Freedom: from psychology to the politics of agency* (2001)
**Rules, Reasons and Norms: selected essays* (2002)
**[[The Economy of Esteem]]: an essay on civil and political society* (2004) koos Geoffrey Brennaniga
**Mind, Morality, and Explanation: Selected Collaborations* (koos Frank Jacksoni ja Michael Smithiga), Oxford University Press 2004
**Made with Words: Hobbes on Language, Mind, and Politics* (2007)
*Joining the Dots. – Geoffrey Brennan, Robert E. Goodin, Frank Jackson, Michael Smith (toim). *Common Minds: Themes from the Philosophy of Philip Pettit* (2007) 
**A Political Philosophy in Public Life: Civic Republicanism in Zapatero's Spain* (2010) koos José Luis Martíga
**Group Agency: The Possibility, Design, and Status of Corporate Agents* (2011) koos Christian Listiga
**On The People's Terms: A Republican Theory and Model of Democracy.* (2012)
**Just Freedom: A Moral Compass for a Complex World* (2015)
**[[The Robust Demands of the Good]]: Ethics with Attachment, Virtue, and Respect* (2015)
Citibank Europe

**Citibank Europe plc**, mida üldiselt tuntakse kui Citibank ja mille peakontor asub Suurbritannias, on Citigroupi tütarettevõte, mis on rahvusvaheline finantsteenuste korporatsioon, mille peakontor asub New Yorgis, Ameerika Ühendriikides. Citibank Europe on ühendatud võrguga, mis hõlmab 98 turgu kogu maailmas. Ühendkuningriigist pärit Citibank Europe on Citibanki Euroopa, Lähis-Ida ja Aafrika regiooni peakorter, mille tegevused toimuvad 54 riigis.
Geisleden

**Geisleden** on vald Saksamaal Tüüringi liidumaal Eichsfeldi kreisis. Vald asub umbes 4&nbsp;km Heilbad Heiligenstadtist kagus Geislede jõe orus.

Ajaloolised ürikud näitavad, et Geisleden oli olemas juba vähemalt 11. sajandil. Näiteks aastal 1028 peeti selles vanas linnas provintsisinod. Geisleden kuulus aastani 1802 Mainzi kuurvürstkonda, siis liidendati see Preisi kuningriigi Saksimaa provintsi. Geisleden arvati pärast teist maailmasõda Nõukogude okupatsioonitsooni, enne kui sellest sai Erfurdi ringkonna osa Ida-Saksamaal aastani 1990, kui Saksamaa ida- ja lääneosa taasühinesid üheks riigiks.

## Viited
Société Générale

**Société Générale S.A.**, hüüdnimega **SocGen**, on Prantsuse rahvusvaheline investeerimispank ja finantsteenuste ettevõte, mille peakorter asub Prantsusmaal Pariisis. Ettevõte on universaalpank ja firmal on divisjonid, mis toetavad Prantsuse võrke, globaalset tehingupangandust, rahvusvahelist jaepangandust, finantsteenuseid, ettevõtete ja investeerimispangandust, privaatpangandust, varahaldust ja väärtpaberiteenuseid.

Société Générale on koguvara järgi Prantsusmaa suuruselt kolmas pank, Euroopas suuruselt kuues või turukapitalisatsiooni järgi seitsmeteistkümnes. Ettevõte on osa Euro Stoxx 50 börsiindeksist.
Lloyds Bank

**Lloyds Bank plc** on Suurbritannia jae- ja kommertspank, millel on filiaale kogu Inglismaal ja Walesis. Seda on traditsiooniliselt peetud üheks Suure Neliku arvelduspangaks Suurbritannias. Pank asutati Birminghamis 1765. aastal. Seda laiendati 19. ja 20. sajandil ning võeti üle hulk väiksemaid pangandusettevõtteid. 1995. aastal ühines see Trustee Savings Bankiga ja aastatel 1999–2013 kaubeldi Lloyds TSB Bank plc nimega.

Pank on Lloyds Banking Groupi peamine tütarettevõte, mis loodi 2009. aasta jaanuaris HBOS-i omandamisega toonase Lloyds TSB Groupi poolt.

Lloyds Bank on Suurbritannia suurim jaepank ning sellel on ulatuslik filiaalide ja sularahaautomaatide võrk Inglismaal ja Walesis (samuti kokkulepe, et kliente teenindavad Šotimaa Bank of Scotlandi filiaalid, Halifaxi filiaalid Põhja-Iirimaal ja vastupidi) ning pank osutab ööpäevaringset telefoni- ja internetipanga teenust.

Selle peakorter asub Londonis ning muud kontorid Walesis ja Šotimaal. Samuti opereerib Yorkshire'is mitmeid kontorikomplekse, brändide peakortereid ja andmekeskusi, sealhulgas Leedsis, Sheffieldis ja Halifaxis.
Santander UK

**Santander UK plc** on Suurbritannia pank, mis kuulub täielikult Hispaania Santander Groupile. Santander UK plc haldab oma asju iseseisvalt, oma kohaliku juhtimismeeskonnaga, kes vastutab ainuisikuliselt selle toimimise eest.

Santander UK on üks juhtivaid isiklikke finantsteenuseid pakkuvaid ettevõtteid Ühendkuningriigis ning üks suurimaid hüpoteeklaenude ja säästude pakkujaid Ühendkuningriigis. Pangal on umbes 20 000 töötajat, 14 miljonit aktiivset klienti, üle 800 filiaali ja 64 ettevõtte ärikeskust.
Toronto-Dominion Bank

**Toronto-Dominion Bank** (prantsuse keeles: *Banque Toronto-Dominion*) on Kanada rahvusvaheline pangandus- ja finantsteenuste korporatsioon, mille peakorter asub Torontos Kanadas. Üldtuntud **TD**-na ja **TD Bank Group**ina (prantsuse keeles: *Groupe Banque TD*) tegutsev pank loodi 1. veebruaril 1955 Bank of Toronto ja The Dominion Banki ühinemise teel, mis asutati vastavalt 1855. ja 1869. aastal.

2017. aastal oli TD Bank Group Standard & Poorsi andmetel koguvarade järgi Kanada suurim pank, turukapitalisatsiooni järgi suuruselt teine pank, Põhja-Ameerika top 10 pank ja maailma suuruselt 26. pank. Pangal ja selle tütarettevõtetel on üle 85 000 töötaja ja üle 22 miljoni kliendi kogu maailmas.
UniCredit

**UniCredit S.p.A.** on Itaalia ülemaailmne pangandus- ja finantsteenuste ettevõte. Firma võrgustik hõlmab kohalolekut 50 riigis, üle 8500 filiaali ja üle 147 000 töötaja. Firma strateegiline positsioon Lääne- ja Ida-Euroopas annab kontsernile piirkonna ühe suurima turuosa. Ettevõte on osa Euro Stoxx 50 börsiindeksist.
Einar Vene (kohtunik)

**Einar Vene** (sündinud 5. mail 1977) on Eesti jurist, kohtunik.

9. aprillil 2009 nimetas president Toomas Hendrik Ilves Riigikohtu üldkogu ettepanekul Einar Vene teise astme kohtunikuks alates 4. maist 2009. Vene töötab Tartu Ringkonnakohtu halduskolleegiumis.

Ta on "Haldusmenetluse käsiraamatu" (2001) üks kaasautoreid.

## Viited
Ameerika Ühendriikide põhiseaduse teine parandus

**Ameerika Ühendriikide põhiseaduse teine parandus** on Ameerika Ühendriikide põhiseaduse täiendus, mis näeb ette õiguse relva kanda ja omada.

Parandus võeti vastu Kongressis 25. septembril 1789 ja ratifitseeriti osariikide tasemel 15. detsembril 1791.

## Tekst

### Inglise keeles

### Eesti keeles

## Paranduse põhjus
Paranduse üks tõlgendus on kodanike soov vastanduda vajadusel valitsuse võimuliialdusele ja tagada kodanike vabadus. Teise võimalusena on pakutud lõunaosariikide orjapidajate soovi orje relvade abil ohjes hoida.

## Vaata ka
*Ameerika Ühendriikide põhiseaduse esimene parandus
*Bill of Rights (1791)

## Viited
Einar Vene (maalikunstnik)

**Einar Vene** (sündinud 18. mail 1952) on eesti maalikunstnik.

Einar Vene on lõpetanud 1971. aastal Tallinna Polütehnikumi arvutusmasinate erialal ning 1984. aastal Eesti NSV Riikliku Kunstiinstituudi maalikunstnik-pedagoogina. 

Ehkki akadeemilise kunstiharidusega, ei sobitunud ta toona ega sobitu ka tänapäeval meie professionaalsesse maalikunstipilti. Teda kui kunstnikku iseloomustatakse pigem mõistetega "autsaider", "naivist", "omamaailm", "esoteerika", "naiividealistlik filosoofia", "hea maitse proovilepanek". Küll aga võib ta teoseid nimetada postmodernistlikeks.

Isikunäitustega on Vene esinenud alates 1978. aastast. Väljaspool Eestit on tema teoseid eksponeeritud Leedus, Soomes, Sloveenias ja Venemaal.

Vene on Eesti Kunstnike Liidu liige 1987. aastast.

### Kunstniku kreedo

## Viited
Tiina Pappel

**Tiina Pappel** (sündinud 31. augustil 1970) on Eesti jurist, kohtunik.

Pappel on lõpetanud Tartu Ülikooli inglise filoloogia erialal ja omandanud teadusmagistri kraadi õigusteaduses Tartu Ülikooli õigusinstituudis. Enne kohtunikuks nimetamist on ta töötanud inglise keele õppejõu, maksukonsultandi ja õigusbüroo juristina.

5. juulil 2001 nimetas president Riigikohtu üldkogu ettepanekul Tiina Papli esimese astme kohtunikuks Tallinna Halduskohtusse.

12. novembril 2012 nimetas president Toomas Hendrik Ilves Riigikohtu üldkogu ettepanekul Tiina Papli teise astme kohtunikuks. Pappel on töötanud Tartu Ringkonnakohtus 2013. aastast, olles aastatel 2014–2019 halduskolleegiumi esimees (juhataja).

Alates 1. aprillist 2019 on ta Tartu Ringkonnakohtu esimees. "Tema nimetamist esimeheks toetas nii Tartu ringkonnakohtu üldkogu kui ka kohtute haldamise nõukoda," iseloomustas uut esimeest justiitsminister Urmas Reinsalu. Ringkonnakohtu juhi ametiaeg kestab seitse aastat.

Pappel on Eesti Kohtunike Ühingu liige.

## Tunnustus
* 2012 – Kohtu teravaim sulg

## Viited
Crédit Agricole

**Crédit Agricole Group**, mida ajalooliste põllumajandusega seotud sidemete tõttu nimetatakse mõnikord ka "*la banque verte*" (eesti keeles: "roheline pank"), on maailma suurim ühistu finantsasutus. See koosneb Crédit Agricole kohalike pankade võrgustikust, 39 Crédit Agricole piirkondlikust pangast ja keskinstituudist **Crédit Agricole S.A.**. See on noteeritud vahendava valdusettevõtte Crédit Agricole S.A. kaudu Euronext Pariisi esimesel turul ja on osa CAC 40 börsiindeksist. Kontserni kohalikele pankadele kuulusid piirkondlikud pangad, regionaalsetele pankadele kuulus omakorda enamus valdusettevõtte kaudu S.A., omakorda S.A.-le kuulus osa kontserni tütarettevõtetest, nagu LCL, Itaalia võrk ja CIB-i üksus.
Standard Chartered

**Standard Chartered PLC** on Suurbritannia rahvusvaheline pangandus- ja finantsteenuste ettevõte, mille peakorter asub Suurbritannias Londonis. See haldab enam kui 1200 filiaali ja esinduste võrku (sealhulgas tütarettevõtteid, sidusettevõtteid ja ühisettevõtteid) enam kui 70 riigis ja annab tööd umbes 87 000 inimesele. See on universaalne pank, mis tegeleb tarbija-, ettevõtete ja institutsionaalse panganduse ning riigikassa teenustega. Vaatamata Ühendkuningriigis baseerumisele, ei tegele firma Ühendkuningriigis jaepangandusega ja umbes 90% kasumist tuleb Aasiast, Aafrikast ja Lähis-Idast.

Standard Charteredil on esmane noteerimine Londoni börsil ja see on FTSE 100 börsiindeksi osa. Selle turukapitalisatsioon oli 4. aprilli 2017. aasta seisuga umbes 24,4 miljardit naelsterlingit, mis on 28. kohal kõigist ettevõtetest, mille peamine noteerimine on Londoni börsil.

Firma suurim aktsionär on Singapuri valitsusele kuuluv Temasek Holdings.
National Bank of Canada

**National Bank of Canada** (prantsuse keeles: *Banque Nationale du Canada*) on Kanada suuruselt kuues kommertspank. Selle peakontor asub Montrealis, kuid filiaalid asuvad enamikus Kanada provintsides. Pangal on 2,4 miljonit eraklienti. Firma on Quebeci suurim pank ja provintsis suuruselt teine finantseerimisasutus pärast Desjardinsi krediidiühistut.

31. oktoobril 2017 oli ettevõttel Kanadas 429 filiaali ja 931 sularahaautomaati. Sellel oli ka mitmeid esindusi, tütarettevõtteid ja partnerlust teistes riikides, mille kaudu firma teenindab Kanada ja mitte-Kanada kliente.
Einar Vene

**Einar Vene** nime kannab mitu isikut:

*Einar Vene (s. 1952), on eesti maalikunstnik;
*Einar Vene (s. 1977), on Eesti jurist, Tartu Ringkonnakohtu kohtunik.
Lloyds Bank International

**Lloyds Bank International** on Lloyds Banki omanduses olev tütarettevõte Ühendkuningriigis, mis on omakorda osa Lloyds Banking Groupist, mis on üks suurimaid panganduskontserne Euroopas.

Panga laienemine välismaale algas 1911. aastal ja Lloyds Bank Internationali nime, mis on ajalooliselt suur rahvusvaheline kommertspank, kasutatakse nüüd oma offshore -panganduse huvides.
Industrial and Commercial Bank of China

**Industrial and Commercial Bank of China Limited** (lühend: **ICBC**) on Hiina rahvusvaheline pangandusettevõte. See on Hiina suurim pank ning varade, hoiuste, laenude, klientide arvu ja töötajate arvu järgi suurim pank maailmas. See asutati aktsiaseltsina 1. jaanuaril 1984. 2017. aasta detsembri seisuga oli firma vara väärtuses 4,009 triljonit USA dollarit. Üldiselt peetakse varade järgi suurimaks finantsasutuseks ja aktsiaseltsiks maailmas. Firma peakorter asub Pekingis Hiina Rahvavabariigis.
Crédit Commercial de France

**Crédit Commercial de France** (CCF) oli Prantsusmaal asuv kommertspank, mille peakorter asus Pariisis avenue des Champs-Élysées. Sellest sai 2000. aasta aprillis HSBC tütarettevõte ja 1. novembril 2005 nimetati see ümber HSBC France'ks.

Panga päritolu on võimalik tuvastada juba 1858. aastast, 1920. aastate lõpuks oli pank kasvanud Prantsusmaal suuruselt kuuendaks pangaks.
Sainte-Chapelle

**Sainte-Chapelle** on gooti stiilis kunagine kuninglik kabel Seine'i jõe Cité saarel Pariisis. Kabel pühitseti sisse 1248. aastal ning kuulutati ajalooliseks mälestusmärgiks 1862. aastal.
Sony Pictures

**Sony Pictures Entertainment Inc.** (tuntud kui lihtsalt **Sony Pictures** ja lühendatult **SPE**) on Ameerika meelelahutusettevõte, mis toodab, omandab ja levitab filmitud meelelahutust (teatrifilmid, telesaated ja salvestatud videod) mitme platvormi kaudu. Vahendusettevõtte Sony Film Holding Inc. kaudu tegutseb see tütarettevõttena ettevõttele Sony Entertainment Inc., mis ise on Tokyos asuva rahvusvaheliste tehnoloogia- ja meediakonglomeraatide Sony Corporationi 100-protsendiline tütarettevõtja. See baseerub Californias Culver Citys ning hõlmab Sony filmi-, tele- ja leviüksusi.

Selle kontserni 2017. majandusaastal (aprill 2017 – märts 2018) on käive olnud 9,133 miljardit dollarit.
Lipton

**Lipton** on Briti teebränd, mille omanik on Unilever. Enne selle müümist Argyll Foodsile oli Lipton ka supermarketite kett Ühendkuningriigis, et ettevõte saaks keskenduda ainult teele. Liptoni valmisjooke müüb nimekaima toote Pepsi omanikele Unileverile ja PepsiCole ühiselt kuuluv ettevõte Pepsi Lipton International.

## Ajalugu
Ettevõtte rajas 19. sajandi lõpus Thomas Lipton, Šoti päritolu ettevõtja ja visionäär. Lipton alustas oma karjääri toidukaupade jaemüüjana Glasgows, kus ta avas mitmeid toidupoode. Tema eesmärk oli pakkuda kvaliteetseid tooteid taskukohase hinnaga. 1890. aastatel laienes Lipton teeärisse, ostes teepõlde Sri Lankal (tollal tuntud kui Tseilon). See võimaldas tal kontrollida kogu tootmisahelat alates kasvatamisest kuni müügini, vähendades kulusid ja muutes tee kättesaadavamaks laiemale tarbijaskonnale.

Tarbekaupade ettevõte Unilever omandas Liptoni teeäri mitme eraldi tehingu käigus, alustades 1938. aastal ostetud USA ja Kanada Liptoni ärist. Ettevõttele kuulus 12% Liptoni valdusfirmast Allied Suppliers, mis oli jaemüügivaldusfirma, kuid tal oli 33,7% hääleõigusest. 1972. aastal müüs Unilever oma Allied Suppliesi aktsiad Sir James Goldsmithi Cavenham Foodsi grupile 10,4 miljoni naela eest, eeldusel, et nad saavad Liptoni teeäri tagasi osta sõltumatu advokaadiga kokkulepitud hinnaga. Tasuks määrati 18,5 miljonit naela, mille Unilever viis ostu lõpule 1972. aasta augustis.

1991. aastal lõi Unilever PepsiCoga ühisettevõtte Pepsi Lipton Tea Partnership (PLTP), et turustada Põhja-Ameerikas valmisjooke. Sellele järgnes 2003. aastal teine ​​ühisettevõte Pepsi Lipton International (PLI), mis hõlmas paljusid turge väljaspool Põhja-Ameerikat. PLI-d laiendati 2007. aasta septembris, et hõlmata mitmeid suuri Euroopa ja teisi turge. PepsiCo ja Unilever kontrollivad kumbki 50 protsenti nende ühisettevõtete aktsiatest.

## Turundus ja bränd

Lipton on tuntud oma erksa kollase logo ja lihtsa, kergesti äratuntava pakendi poolest. Brändi turundus on ajalooliselt keskendunud värskusele, kvaliteedile ja ligipääsetavusele. Samuti on rõhutatud tee positiivset mõju tervisele ja heaolule.

## Kriitika ja jätkusuutlikkus
Nagu paljud suured toidutööstuse ettevõtted, on ka Lipton seisnud silmitsi kriitikaga seoses töötingimuste, keskkonnamõjude ja tarneahela läbipaistvusega. Vastusena sellele on Unilever rakendanud mitmeid jätkusuutlikkuse algatusi, sealhulgas koostööd organisatsioonidega nagu Rainforest Alliance, et edendada keskkonnasõbralikku teekasvatust.

## Tänapäev
Liptoni teed on saadaval enam kui 150 riigis ning see on eriti populaarne Euroopas, Põhja-Ameerikas, Aafrikas, Lähis-Idas, Aasia ja Austraalia ning Uus-Meremaa osades, samuti Ladina-Ameerikas ja Kariibi mere piirkonnas. Liptoni teesegud valitakse paljudest erinevatest istandustest üle maailma, tuntud tootjariikidest, sealhulgas Sri Lankalt, Indiast, Keeniast ja Hiinast. Lisaks tavapärasele mustale lehtteele pakub bränd erinevatel Aasia turgudel palju teisi sorte, sealhulgas rohelise lehe teesid, maitsestatud musti teesid, taimeteed ja piimateed.
Royal Bank of Canada

**Royal Bank of Canada** (**RBC**; prantsuse keeles: *Banque Royale du Canada*) on Kanada rahvusvaheline finantsteenuste ettevõte ja turukapitalisatsiooni järgi Kanada suurim pank.  

Pank teenindab üle 16 miljoni kliendi ja sellel on kogu maailmas 80 000 töötajat. Pank asutati 1864. aastal Halifaxis Nova Scotia provintsis, ehkki selle peakontor asub Montrealis Quebeci provintsis ja ettevõtte peakorter Torontos Ontario provintsis. 

2011. aastal oli RBC tulude ja turukapitalisatsiooni järgi suurim Kanada ettevõte. 2013. aastal oli see Forbes Global 2000 nimekirjas 50. kohal. Ettevõte tegutseb Kanadas ja veel 40 riigis. 2014. aastal oli firma halduses 673,2 miljardit USA dollarit.
Barclays Investment Bank

**Barclays Investment Bank** (endise nimega **Barclays Capital**) on Londonis asuva Barclaysi egiidi all tegutsev Suurbritannia rahvusvaheline investeerimispank. See pakub nõustamis-, finantseerimis- ja riskijuhtimisteenuseid suurtele ettevõtetele, asutustele ja valitsuse klientidele. See on USA riigivõlakirjade ja mitmesuguste Euroopa valitsuse võlakirjade esmane vahendaja.

Barclays Investment Bankil on kontorid enam kui 29 riigis ja alates Lehman Brothersi USA peamise divisjoni omandamisest 2008. aasta septembris töötab firmas üle 20 000 inimese, IT-divisjonis töötab üle 7000 inimese. See on Barclaysi kohalolekut Põhja-Ameerikas märkimisväärselt suurendanud.
Tetley

**Tetley** on jookide tootja, mis kuulub India ettevõttele Tata Global Beverage. See on asutatud 1837. aastal ja on suurim Ühendkuningriigis ja Kanadas tegutsev teed tootev ettevõte ning mahult teine Ameerika Ühendriikides. Tetley tootmis- ja turustusäri tegutseb 40 riigis, müües rohkem kui 60 kaubamärgiga teekotte.

Alates 2000. aastast on Tetley täielikult Tata Global Beverage'i (endine Tata Tea) tütarettevõte, mille peakorter asub Mumbais, tehes sellest Unileveri järel suuruselt teise teetootja maailmas.
Orange S.A.

**Orange S.A.**, endine **France Télécom S.A.**, on Prantsuse rahvusvaheline telekommunikatsiooniettevõte, Prantsusmaa endiste riiklike sideettevõtete PTT ja France Télécom järglane.

Sellel on 256 miljonit klienti kogu maailmas ning 2019. aasta seisuga andis see üle maailma tööd 148&nbsp;000 inimesele, kellest 88&nbsp;000 töötasid Prantsusmaal. See on maailmas suuruselt kümnes ning Vodafone, Telefónica ja VEON järel suuruselt neljas mobiilsidevõrgu operaator Euroopas. 2015. aastal oli kontserni käive 40 miljardit eurot.

Ettevõtte peakorter asub Pariisi 15. linnaosas. Praegune tegevjuht on Stéphane Richard. Ettevõte on osa Euro Stoxx 50 börsiindeksist.

## Ajalugu
Kuni 1988. aastani oli Prantsusmaa riiklikuks sideettevõtteks valitsusele kuuluv **Postes, télégraphes et téléphones** (PTT), kuid Euroopa direktiivi tõttu see erastati, sellest eraldus Prantsusmaa postiteenistus La Poste ja uus telekommunikatsiooniettevõte **France Télécom**. Sellest ajast peale on see olnud iseseisev, kuigi Prantsusmaa valitsusele kuulub 27 protsenti ettevõtte aktsiatest.

Orange on olnud ettevõtte peamine mobiilside-, lauatelefoni-, Interneti- ja IPTV-teenuste kaubamärk alates 2006. aastast. See sai alguse 1994. aastal, kui Hutchison Whampoa omandas 1990. aastate alguses kontrollpaki Microtel Communicationsis ja pani sellele uue nime. See sai Mannesmanni tütarettevõtteks 1999. aastal ja selle omandas Prantsusmaa riiklik telekommunikatsiooniettevõte France Télécom 2000. aastal. Ettevõtte kaubamärgi nimi muudeti Orange'iks 1. juulil 2013.
Barings Bank

**Barings Bank** oli Londonis asuv Suurbritannia kaubanduspank ja maailma suuruselt teine kaubanduspank (Berenberg Banki järel). Selle asutas 1762. aastal kaupmeeste ja pankurite Saksa-Briti Baringi perekonna Briti päritolu esindaja Francis Baring.

Pank lagunes 1995. aastal pärast 827 miljoni naelsterlingi (täna 1,6 miljardit naela) kahjumit, mis tulenes petturlikest investeeringutest, peamiselt futuurilepingutesse, mille viis läbi selle töötaja Nick Leeson, kes töötab oma kontoris Singapuris.
Wingerode

**Wingerode** on vald Saksamaal Tüüringi liidumaal Eichsfeldi kreisis. 1996. aastal tähistati Wingerode 850. aastapäeva.

1174. aastal ostis Baieri ja Saksi hertsog Heinrich Lõvi küla Volkenroda kloostrilt. 17. sajandist on kohalik Ignatiuse kabel palverännu koht. Wingerode kuulus aastani 1802 Mainzi kuurvürstkonda ja allus von Hansteini perekonnale. Aastatel 1802–1807 kuulus küla Preisi kuningriiki ja läks siis Vestfaali kuningriiki. Aastatel 1815–1945 oli see Preisi Saksimaa provintsi osa. Teise maailmasõja lõppedes kuulus see Nõukogude okupatsioonitsooni ja sai 1949. aastal Ida-Saksamaa osaks. 1961. aastast kuni taasühinemiseni 1990. aastal mõjutas Wingerodet lähedalasuva Saksamaa sisepiiri sulgemine. 1990. aastast kuulub vald taasloodud Tüüringi liidumaa koosseisu.

## Viited
Hohes Kreuz

**Hohes Kreuz** on vald Saksamaal Tüüringi liidumaal Eichsfeldi kreisis. Vald loodi aastal 1991, kui ühendati Bischhageni, Mengelrode, Siemerode ja Streitholzi vald.

## Viited
Arab Banking Corporation

**Arab Banking Corporation** (nimetatakse ka **Bank ABC**) on rahvusvaheline pank, mille peakontor asub Manama diplomaatilises piirkonnas Bahreinis. See asutati aktsiaseltsina 1980. aastal Bahreini emiiri spetsiaalse dekreediga. Firma sai Bahreini rahaagentuurilt offshore-panganduse üksuse litsentsi 7. aprillil 1980 ja alustas tegevust samal kuul. Pank on noteeritud Bahreini börsil ja selle suuremad aktsionärid on Liibüa keskpank (59,37%) ja Kuveidi investeeringute amet (40,63%). Selle võrk levib 17 riigis Lähis-Idas ja Põhja-Aafrikas, Euroopas, Ameerikas ja Aasias. Firma laiendab oma jaepanganduse võrku Põhja-Aafrika piirkonnas.

Bank ABC on kaubanduse finantseerimise, riigikassa, projekti- ja struktureeritud finantside, sündikatsioonide, ettevõtete ja institutsionaalsete pangandusteenuste ning islami pangandusteenuste pakkuja.
Aldermore

**Aldermore Bank** on jaepank, mis pakub finantsteenuseid väikestele ja keskmise suurusega ettevõtetele. See asutati 2009. aastal ja noteeriti Londoni börsil 2015. aasta märtsis. See oli FTSE 250 indeksi koostisosa, kuni Lõuna-Aafrika panganduskonglomeraat First Rand selle 2018. aasta märtsis omandas.
Revolut

**Revolut Ltd.** on Suurbritannia finantstehnoloogia ettevõte, mis osutab pangateenuseid, sealhulgas ettemaksuga deebetkaarti (MasterCard või Visa), valuutavahetust, krüptorahavahetust ja üksikisikute vahelisi makseid*.* 

Mobiilirakendus Revolut võimaldab makseid ja sularahaautomaatidest raha väljavõttu 120 valuutas ja 29 valuutas saatmist otse rakendusest. Samuti annab see klientidele juurdepääsu krüptovaluutadele nagu Bitcoin (BTC), Ethereum (ETH), Litecoin (LTC), Bitcoin Cash (BCH) ja XRP.

Praegu ei võta Revolut enamiku oma teenuste (piiratud kasutamise) eest tasu. Tööpäeviti kasutab valuutavahetus pankadevahelisi vahetuskursse ja nädalavahetustel lisab teenustasu vahemikus 0,5–1,5% vahetatavast summast.

Londonis asuva idufirma asutasid Nikolay Storonsky ja Vlad Yatsenko. Algselt asus ettevõte Londonis Canary Wharfis asuvas finantstehnoloogia inkubaatoris Level39.
Süüria Inimõiguste Vaatluskeskus

**Süüria Inimõiguste Vaatluskeskus** (inglise keeles *Syrian Observatory for Human Rights* – **SOHR**; araabia keeles المرصد السوري لحقوق الإنسان) on  Suurbritannias Londonis tegutsev vabaühendus, mis jälgib inimõiguste olukorda ja rikkumisi Süürias. Alates 2011. aastast on ühendus keskendunud Süüria kodusõja jälgimisele ja konflikti inimohvrite dokumenteerimisele, olles seejuures üks vastava info enimviidatud allikaid.

Vabaühenduse asutas 2006. aasta mais sunniidist ärimees Osama Suleiman, kes kasutab avalikkuses pseudonüümi Rami Abdul Rahmani (esineb ka kirjapilt Rami Abdulrahmani).

2011. aasta seisuga oli BBC andmeil SOHR-i tegevusega seotud 240 inimest, kellest enamik tegutses Süürias.

## Hinnangud ja kriitika
SOHR deklareerib oma kodulehel, et ei ole seotud ühegi poliitilise suuna või organiga.

SOHR-i on mitmel korral meedias nimetatud Süüria opositsiooni suhtes sümpaatseks. Mõned ajakirjanikud on seda hinnangut kommenteerides viidanud asjaolule, et SOHR kajastab muuhulgas ka sõjaliselt Süüria kodusõtta sekkunud Ameerika Ühendriikide operatiivtegevuse tagajärjel tekkinud inimohvreid puudutavat statistikat.

2014. aastal nimetas Ameerika Ühendriikide poliitikaajakiri Foreign Policy SOHR-i kahe välispoliitika eksperdi hinnangule tuginedes üheks kõige olulisemaks Süüria kodusõja inimohvreid puudutava informatsiooni allikaks. Inimõiguste kaitsega tegutseva vabaühenduse Amnesty International analüütik Neil Sammonds on SOHR-i statistika kohta öelnud, et "üldiselt on tsiviilohvreid puudutav info väga hea, kindlasti üks parimatest".

Vabaühenduse avaldatava info usaldusväärsust on kahtluse alla seadnud näiteks Venemaa välisministeerium. Kohati on kritiseeritud ka asjaolu, et SOHR ei jaga avalikult oma andmetöötluse metodoloogiat.

## Viited

## Välislingid
* Ametlik koduleht
Madeleine Leininger

**Madeleine Leininger** (13. juuli 1925 – 10. august 2012) oli Ameerika Ühendriikide õendusteoreetik, õendusprofessor ja transkultuurilise õenduse kontseptsiooni arendaja. 

## Elukäik
Leininger sündis 13. juulil 1925. Ta õppis St. Anthony haigla õenduskoolis ja sai õendusdiplomi. Sellele järgnesid õpingud Benediktiini kolledžis ja Creightoni ülikoolis, kus ta omandas bakalaureusekraadi. Ameerika katolikus ülikoolis omandas ta magistrikraadi. Hiljem õppis ta kultuurilist ja sotsiaalset antropoloogiat Washingtoni Ülikoolis, kus ta 1966. aastal omandas filosoofiadoktori kraadi. Ta oli vähemalt kolme ülikooli audoktor. 

Leininger töötas Cincinnati ja Colorado Ülikoolis õppejõuna, seejärel õenduskooli dekaanina Washingtoni ja Utah' ülikoolis. Ta oli õenduse emeriitprofessor Wayne State ülikoolis ning õppejõud University of Nebraska Medical Centeris. Ta töötas ka Ameerika Õdede Ühingu juhina.  

Leininger suri oma kodus Omahas Nebraska osariigis 10. augustil 2012. 

### Autasud
* 1998 – Living Legend, Ameerika Õendusakadeemia
* 1998 – Distinguished Fellow, Kuninglik Õenduskolledž (Austraalia)

## Viited

## Välislingid
* Transkultuurne õendusühing 
* Kultuurilise mitmekesisuse organisatsioon 
* Leiningeri veebisait
Rein Ellermaa

**Rein Ellermaa** (26. juuni 1936 Tallinn – 19. november 2003 Tallinn) oli eesti kergejõustiklane (kõrgus- ja kolmikhüppaja).

Ta lõpetas 1955. aastal Tallinna 17. Keskkooli ja õppis aastatel 1955–1959 Tallinna Polütehnilises Instituudis. 1979. aastal lõpetas Tallinna Kergetööstuse Tehnikumi tehnik-plaanijana.

Ta töötas aastatel 1961–2003 Normas.

## Sportlasena
Sportima hakkas 8. klassis õppides. Tegeles Friedel Raudsepa juhendamisel ujumisega.

### Poksijana
Ta oli raskekaalus (üle 81 kg) 1953. aastal Eesti NSV noorte (17–18-aastaste) meister. Tema treener oli Evald Seepere.
### Kergejõustiklasena
Ta sai Eesti NSV meistrivõistlustel aastatel 1956–1966 kõrgushüppes (treener Ervin Uuk) 4 kulda, 2 hõbedat ja 4 pronksi; kolmikhüppes kulla ja hõbeda ning sisemeistrivõistlustel pronksi. Parandas 1958–1960 3 korda Eesti NSV kõrgushüpperekordit.

Oli Spartaki ja hiljem Kalevi liige. Võistles 27 korda Eesti NSV koondises.
### Korv- ja võrkpallurina
Kuulus ka Eesti NSV karika- ja meistrivõistlustel teiseks tulnud Norma korv- ja võrkpallimeeskonda.

## Tunnustus
* 1960 – NSV Liidu meistersportlane

## Viited

## Välislingid
* 
* Haud Tallinna Liiva kalmistul
Mikhail Gurevich

**Mikhail Gurevich** (vene keeles Михаил Наумович Гуревич *Mihhail Naumovitš Gurevitš*; ukraina keeles Михайло Наумович Гуревич *Mõhhailo Naumovõtš Gurevõtš*; prantsuse keeles *Mikhaïl Gourevitch*; hollandi keeles *Michail Goerevitsj*; türgi keeles Mihail Gureviç; sündinud 22. veebruaril 1959 Harkivis) on Belgia maletaja ja maletreener, rahvusvaheline suurmeister (1986), FIDE vanemtreener (2006). 

Gurevich tuli 1984. aastal Kiievis Ukraina NSV ja 1985. aastal Riias Nõukogude Liidu malemeistriks. Suurmeistriks sai ta 27-aastaselt 1986. aastal. Aasta varem oli ta FIDE-lt saanud rahvusvahelise meistri nimetuse. 

Nõukogude Liidu maletajana osales Gurevich 1990. aastal maailmameistrivõistluste tsoonidevahelisel turniiril Manilas (64 osavõtjat), kus sai 12. koha (11 paremat pääsesid pretendentide turniirile). 

1991. aastal emigreerus ta Belgiasse ja hakkas mängima Belgia värvides rahvusvahelistel malevõistlustel. Lahkhelide tõttu Belgia Maleföderatsiooniga esindas Gurevich aastatel 2005–2015 malevõistlustel Türgit. 2015. aastast mängib ta taas Belgia eest. Gurevich eelistab kasutada inglispärast nimekuju *Mikhail Gurevich*.

Juulis 1993 FIDE maailmameistrivõistluste tsoonidevahelisel turniiril Bielis (74 osavõtjat) sai Gurevich 24. koha. Sama aasta detsembris mängis ta PCA maailmameistrivõistluste valikturniiril Groningenis (54 osavõtjat), kus tuli 46.-ks.

Gurevich on mänginud kolmel FIDE MM-turniiril (nokautsüsteemis): 2000. aastal New Delhis kaotas kolmandas ringis Alexéi Shírovile, 2001. aastal Moskvas võitis teises ringis Rafajel Vahanjani, kuid kaotas kolmandas ringis Aleksandr Morozevitšile ning 2004. aastal Tripolis (sai turniiritabelis 16. asetuse) kaotas ta teises ringis Zdenko Kožulile.

Ta tuli 2001. aastal Charlerois Belgia malemeistriks ja võitis 2002. aastal Bathumis Euroopa meistrivõistlustel hõbemedali.

Gurevich on mänginud Türgi maletajana kahtedel maailma karikavõistlustel: 2005. aastal Hantõ-Mansiiskis kaotas küll veerandfinaalis Levon Aronjanile, kuid pääses 10 parema hulgas edasi 2007. aastal Elistas toimunud 16 osavõtjaga MM-i pretendentide turniirile. Kaotas seal avaringis Peter Lekole. 2007. aastal maailma karikavõistlustel Hantõ-Mansiiskis võitis ta avaringis Gregory Kaidanovit, kuid kaotas teises ringis Michael Adamsile.

Gurevich on kahekordne Türgi malemeister (2006, 2008). 

1989. aastal tuli ta Nõukogude Liidu võistkonna koosseisus Luzernis maailmameistriks ja Haifas Euroopa meistriks. Gurevich on mänginud kolmel maleolümpial – Belgia (1992) ja Türgi  (2006, 2008) võistkonna koosseisus.
 
Ta tegutseb maletreeneri ja malekohtunikuna. Gurevich on saanud FIDE-lt FIDE vanemtreeneri ja FIDE arbiitri nimetuse.

## Välislingid
*
*Mikhail Gurevich FIDE andmebaasis
Kalapalo keel

**Kalapalo keel** on kariibi keelkonda kuuluv keel, mida kõnelevad kalapalod ja kuikurod Brasiilias Mato Grosso osariigis.

Kalapalo keel on ohustatud, seda kõneles 2006. aasta seisuga umbes 1000 inimest.

## Viited

## Välislingid
*https://glottolog.org/resource/languoid/id/kuik1246
*http://dobes.mpi.nl/projects/kuikuro/language/